Beboere på botilbuddet Feddet i Saltum skal fremover betale 1800 kr. mere i husleje.

Beboerne på Bostedet Feddet i Saltum skal forberede sig på en huslejestigning på 1800 kr. fra nytår af. I dag betaler beboerne 4400 kr. men skal altså fremover betale 6200 kr. ifølge et brev fra Jammerbugt kommune. Det skriver P4 Nordjylland. Freddet er et midlertidigt bo -og behandlingstilbud for personer med psykiske lidelser. Beboerne frygter nu, at de bliver nødsaget til at flytte fra botilbuddet på grund af den økonomiske stigning, som flere af beboerne ikke kan betale. Jammerbugt Kommune forklarer til P4 Nordjylland, at kommunen har loven i ryggen, når de hæver egenbetalingen med kun tre ugers varsel. Bosteddet har desuden mulighed for at klage over kommunens beslutning.